צינור הנפט כירכוכ–ג'ייהאן

צינור הנפט כירכוכ–ג'ייהאן (באנגלית: Kirkuk–Ceyhan Oil Pipeline), הידוע גם כצינור הנפט העיראקו-טורקי, הוא צינור נפט באורך 970 ק"מ המוביל נפט גולמי. הצינור מחבר את עיר הנפט כירכוכ שבצפון עיראק לנמל ג'ייהאן שבטורקיה. הצינור הוא מוביל הנפט הגדול ביותר של עיראק לשווקים מחוץ למדינה.

הצינור הוא מערך של שני צינורות בקוטר של 1,170 מילימטר (46 אינץ'). הצינור תוכנן להעביר 0.5-1.1 מיליון חביות נפט ביום כאשר הקיבולת המקסימלית שלו מגיעה עד 1.6 מיליון חביות.

בעקבות חבלות נשנות בצידו העיראקי של הגבול, שהחלו בשנת 2003 עם פרוץ מלחמת עיראק, ממשלת עיראק מתכננת לבנות צינור חדש שיעקוף את האזורים שנמצאים בסכסוך כך שהצינור יעבור דרך מחוז ארביל ומחוז דהוכ.

ראו גם
 צינור הנפט כירכוכ-בניאס
 צינור הנפט כירכוכ-חיפה

קישורים חיצוניים
 

כירכוכ-ג'ייהאן
עיראק: כלכלה
טורקיה: כלכלה